CELEX: 62012CN0178
Language: sl
Date: 2012-04-17 00:00:00
Title: Zadeva C-178/12: Predlog za sprejetje predhodne odločbe, ki ga je 17. aprila 2012 vložilo Juzgado de lo Social número 1 de Córdoba (Španija) – Rafaela Rivas Montes proti Instituto Nacional de Deportes de Córdoba (IMDECO)

14.7.2012   
            
            
               SL
            
            
               Uradni list Evropske unije
            
            
               C 209/3
            
         Predlog za sprejetje predhodne odločbe, ki ga je 17. aprila 2012 vložilo Juzgado de lo Social número 1 de Córdoba (Španija) – Rafaela Rivas Montes proti Instituto Nacional de Deportes de Córdoba (IMDECO)
   (Zadeva C-178/12)
   2012/C 209/04
   Jezik postopka: španščina
   
      Predložitveno sodišče
   
   Juzgado de lo Social número 1 de Córdoba
   
      Stranki v postopku v glavni stvari
   
   
      Tožeča stranka: Rafaela Rivas Montes
   
      Tožena stranka: Instituto Nacional de Deportes de Córdoba (IMDECO)
   
      Vprašanji za predhodno odločanje
   
   
               1.
            
            
               Ali se spoštuje načelo enakosti (kakor ga je oblikovalo Sodišče Evropske unije), če del javne uprave (v tej zadevi inštitut IMDECO) pri izračunu dodatka na delovno dobo za svoje zaposlene upošteva samo to, ali jih povezuje upravno ali delovnopravno razmerje, in glede na to v prvem primeru (za uradnike) v celoti brez razlikovanja všteje dejanske in prejšnje zaposlitve, ki so jih ti opravljali na katerem koli področju javne uprave na splošno (tako za prvi navedeni del javne uprave, konkretno za inštitut IMDECO, kot tudi za kateri koli drugi del javne uprave), kot to določa veljavni državni zakon o uradnikih; v drugem primeru (delavci) pa, nasprotno, v skladu z veljavnim državnim zakonom o delovnih razmerjih in sodno prakso, ki ga razlaga, všteje le dejanske in prejšnje zaposlitve, ki so bile opravljene pri določenem delu javne uprave (pri inštitutu IMDECO), in še to le, če v verigi pogodb, ki urejajo tovrstno dejansko zaposlitev, ni časovne prekinitve, ki bi lahko pomenila prekinitev bistvene enotnosti delovnopravnega razmerja, kajti v tem primeru se ne bi upoštevali dnevi zaposlitve pred to prekinitvijo?
            
         
               2.
            
            
               Če je odgovor na prejšnje vprašanje nikalen (tj. če Sodišče Evropske unije meni, da je tako ravnanje javne uprave, v tem primeru inštituta IMDECO, v nasprotju z načelom enakega obravnavanja), ali bi bilo treba za to, da bi bilo načelo enakega obravnavanja spoštovano, v tej zadevi tudi za zaposlene delavce uporabiti državni zakon o uradnikih?